Josef Musil

Josef Musil (3. heinäkuuta 1932 Kostelní Lhota – 26. elokuuta 2017 Praha) oli Tšekkoslovakiaa edustanut lentopalloilija. Hän kuului vuoden 1964 kesäolympialaisissa Tokiossa hopeaa ja vuoden 1968 kesäolympialaisissa Méxicossa pronssia saaneeseen joukkueeseen.Josef Musil Biography and Olympic Results | Olympics at Sports-Reference.com 

Prahaan vuonna 1946 muuttanut Musil pelasi passarina. Lajinsa maailmanmestaruuskilpailuissa hän oli voittamassa kultaa ja kahta hopeaa sekä Euroopan-mestaruuskilpailuissa kahta kultamitalia. Hänet otettiin Volleyball Hall of Fameen vuonna 2004. Aikoinaan Tšekkoslovakiassa hän sai ”ansioituneen urheilumestarin” arvonimen.Volleyball Hall of Fame 

 Lähteet 

Luokka:Tšekkoslovakialaiset lentopalloilijat
Luokka:Tšekkoslovakialaiset olympiamitalistit
Luokka:Vuonna 1932 syntyneet
Luokka:Vuonna 2017 kuolleet